Let’s Do It, Let’s Fall in Love

**«Let's Do It, Let's Fall in Love»** (også kjent som **«Let's Do It (Let's Fall in Love)»** eller simpelthen **«Let's Do It»**) er en amerikansk populærmusikksang, skrevet i 1928 av Cole Porter. Den ble introdusert i Porters første Broadway-suksses, musikalen *[[Paris (musikal fra 1928)|Paris]]* fra 1928, av den franske chanteusen Irène Bordoni. Porter hadde skrevet musikalen for å ha henne i hovedrollen. Bordonis ektefelle og produsent for *Paris*, Ray Goetz, hadde overbevist Porter om å gi Broadway et nytt forsøk med denne musikalen. Sangen ble senere anvendt i den britiske oppsetningen av *Wake Up and Dream* (1929). I 1960 var den også med i filmversjonen av Cole Porters *[[Can-Can (film)|Can-Can]]*.

## Historie
«Let's Do It, Let's Fall in Love» er den første av Porters berømte *[[listesang]]er*. Den inneholder en rekke suggestive og pussige sammenligninger og eksempler, absurde sammenkoblinger og tvetydigheter, som uventet er hentet fra finkulturen og populærkulturen. Berømte navn og hendelser er ikke med. Porter var en stor beundrer av Gilbert and Sullivans Savoy Operas. Flere av deres arbeider for scenen inneholdt liknende komiske listesanger.

Den første refrenget dekker menneskelige etniske grupper, det andre refrenget fugler, det tredje refrenget livet til sjøs, det fjerde refrenget insekter (pluss skolopendere) og det fjerde refrenget ikke-menneskelige pattedyr.

Frasen *«Let's do «it»»* er egentlig en eufemistisk referanse til et forslag om seksuelt samleie. «Let's do it (Let's Fall in Love)» er en pionér-popsang i å åpent ærklære at sex er gøy.  Flere av de mer suggestive linjene i dette henseende finnes i kupletten i vers fire: *«Moths in your rugs do it, What's the use of moth-balls?»* og *«Folks in Siam do it, Think of Siamese twins»* (vers én) and *«Why ask if shad do it?  Waiter, bring me shad roe»* (vers tre) og *«Sweet guinea-pigs do it, Buy a couple and wait»* (vers fem). Det finnes også en beretning om at Porters originalversjon inneholdt en enda dristigere linje: *«Roosters with a doodle and a cock do it»*. Hvis det er sant, ble denne antageligvis erstattet av én av linjene i kupletten i vers to: *«Penguins in flocks, on the rocks, do it, Even little cuckoos, in their clocks, do it»*.

Sangens natur er slik at den i årenes løp har fått regelmessige tilføyelser av samtidige eller aktuelle vers. For eksempel, i 1955, ble linjen *«Even [[Liberace]], we assume, does it»* lagt til av Noël Coward i sin kabaretfremførelse av sangen.

## Arv
Sangen har fått nytt liv flere ganger siden 1928, skjønt vanligvis med bare en begrenset del av originalteksten. En punk rock-versjon, fremført av Joan Jett og Paul Westerberg ble anvendt som temasang i filmen *[[Tank Girl (film)|Tank Girl]]* og senere i en mer klassisk versjon i et musikalrevyunummer i samme film. I revyen ble sangen først fremført av teaterskuespiller Ann Magnuson, men ble overtatt av stjernen Lori Petty etter at hun plasserte en tape over Magnusons munn. Den ble opprinnelig innspilt med Joan Jett og Greg Graffin, men Atlantic Records ønsket ikke at Greg skulle anvendes, så en slettet hans stemme og innspilte Pauls i stedet. Joan Jetts and Greg Graffins versjon av «Let's Do It» ble til slutt utgitt i 2000 på samle-CD-platen, * Laguna Tunes* (Blackheart Records).

The White Stripes' sang, "Forever For Her (Is Over For Me)", fra gruppas album *[[Get Behind Me Satan]]* (2005) låner tekst og temaer fra denne sangen:

*«So let's do it, just get on a plane and just do it // Like the birds and the bees and get to it»*.

De brasilianske sangerne Chico Buarque og Elza Soares innspilte en stor portugisisk tilpasning av Carlos Rennó: «Façamos – Vamos Amar» på Buarques album, "Duetos" (2002). Den tilføyer enda flere nasjoner, dyr og grupper.

Sangen ble brukt på en fremtredende måte i Woody Allens *[[Midnight in Paris]]* (2011).  Skuespilleren Yves Heck portretterte Cole Porter i filmen.

## Kontrovers
I Porters publikasjon fra 1928, bar refrengets åpningslinje nedsettende rasemessige referanser, slik som *chinks* og *japs*, senere endret etter CBS' anbefaling og NBC's tilpassing. Originalen var:

:*«Chinks do it, Japs do it,:*
:*up in Lapland little Laps do it...»*:

Denne linjen kan høres i flere tidligere innspillinger av sangen. Eksempler innbefatter en innspilling gjort av Dorsey Brothers Orchestra (med sang av en ung Bing Crosby), Rudy Vallée, begge i 1928 og en versjon med og velkjente Broadway-stjernen Mary Martin (with Ray Sinatra's orchestra), innspilt i 1944. En annen innspilling som inneholder den støtende åpningslinjen er én som ble gjort av Billie Holiday with Eddie Heywood and his Orchestra. Den ble utgitt på 78-platen Okeh 6134 i 1941.

Denne opprinnelige åpningsslinjen ble endret til det nå mye bedre kjente «Birds do it, Bees do it», av Cole Porter, da han innså at linjen var støtende.

## Notable innspillinger
*Rudy Vallée and His Connecticut Yankees (1928)
*Dorsey Brothers Orchestra (Vocal: Bing Crosby). Innspilt i New York City 26. januar 1929. Utgitt på 78-platen Okeh 41181
*Lee Wiles with Bunny Berrigan's Music. Innspilt i New York City 10. april 1940. Utgitt på 78-platen Liberty Music Shop L296 samt på 10"-LP-platen Liberty Music Shop 1003
*Mary Martin, i musikalen *[[Mexican Hayride]]* (1944)
*Eartha Kitt with Henri René and his orchestra. Innspilt i New York City 5. oktober 1951. Den ble utgitt på 78-platen RCA Victor 20-5737 (i USA) og på 78-platen  His Master's Voice B&nbsp;10778. Sangen ble også utgitt på LP-platen *That Bad Eartha* i 1953
*Dinah Washington. Utgitt på LP-platen *[[In the Land of Hi-Fi (Dinah Washington-album)|In the Land of Hi-Fi]]* (EmArcy MG&nbsp;36073) i 1956 samt på EP-platen EmArcy 1-6167. Arrangør var Hal Mooney. Produsent var Bob Shad
*Louis Armstrong.  Utgitt på den doble LP-platen *[[Ella and Louis Again]]* (Verve MGV&nbsp;4006-2) og på LP-platen *[[Louis Armstrong Meets Oscar Peterson]]* (Verve MGV&nbsp;8322) i 1957
*Hildegard Knef, Studio-Orchester, Leitung: Hans Hammerschmid. Mischa Mleinek skrev den tyske teksten. Tysk tittel: «Sei mal verliebt». Utgitt på LP-platen *Träume heißen du (Hildegard Knef singt Cole Porter)* (Decca SLK&nbsp;16540-P) i 1968
*Ella Fitzgerald. Utgitt på den doble LP-platen *[[Ella Fitzgerald Sings the Cole Porter Songbook]]* (Verve MGV&nbsp;4001&nbsp;2) i1956 samt på LP-platene *[[Ella Fitzgerald At The Montreaux Jazz Festival 1975]]* (Pablo 2310 751) i 1975 og *[[The Stockholm Concert, 1966]]* (Pablo 2308 422) i 1984
*John Inman. Utgitt på LP-platen *I'm Free* (DJM Records DJF20510) i 1977. Arrangør: Alyn Ainsworth. Produsent: Tony Palmer
*Kim Basinger. Hun fremførte sangen i filmen *[[Blondinen som alltid sa ja]]* (*[[The Marrying Man]]*) (1991)
*Joan Jett og Paul Westerberg fra The Replacements. Utgitt på soundtrack-CD-platen *[[Tank Girl (film)|Tank Girl]]* (Elektra 00&nbsp;7559&nbsp;61760&nbsp;2&nbsp; 6) 28. mars 1996
*Dee Dee Bridgewater. Utgitt på CD-platen *[[Dear Ella]]* (Verve EAN07&nbsp;3145&nbsp;37896&nbsp;2&nbsp;3) i 1997
*Come Shine. Utgitt på CD-platen *Come Shine* (Curling Legs CLPCD61)  i 2001
*Chico Buarque og Elza Soares. Brasiliansk versjon: «Façamos – Vamos Amar». Utgitt på CD-platen *Duetos* (BMG International 93219) i 2002
*Frank Sinatra. Utgitt på seks CD-boksen *[[Frank Sinatra in Hollywood 1940-1964]]* (Warner Bros. Records 78285) i 2002
*Alanis Morissette. Utgitt på CD-platen *[[Alanis Morissette: The Collection]]* (Maverick 49490) i 2005. Opprinnelig utgitt på soundtrack-CD-platen *[[De-Lovely]]* (Columbia CK&nbsp;90640) i 2004
*Diana Ross. Innspilt i 1973. Utgitt på CD-platen *[[Blue (Diana Ross-album)|Blue]]* (Motown B0005694&nbsp;02) i 2006
*Molly Ringwald. Hun fremførte en sampling i temasangen til TV-serien *[[Mitt hemmelige tenåringsliv]]* (*[[The Secret Life of the American Teenager]]*), hvor hun også hadde hovedrollen
*James Newman. Han fremførte sangen (som sin rollefigur Tony) i episoden *Tony* i den amerikanske versjonen av den britiske dramaserien *[[Skins (TV-serie)|Skins]]*
*Yves Heck. Han fremførte sangen i rollen som Cole Porter i Woody Allens film *[[Midnight In Paris]]* fra 2011

## Nordnorsk versjon
Terje Nilsen har skrevet en tekst på nynorsk. Hans tittel er «Vi gjør det».

### Innspilling
*Terje Nilsen, Voksne Herrers Orkester. Utgitt på CD-platen *Portrett* (Grammofon GRAM&nbsp;0718) i 2007.

## Referanser